Swydd Efrog a Humber

Un o naw rhanbarth Lloegr yw Swydd Efrog a Humber (Saesneg: Yorkshire and the Humber). Mae'n gorchuddio'r rhan fwyaf o sir hanesyddol Swydd Efrog, ynghyd â'r rhan o ogledd Swydd Lincoln a oedd wedi'i lleoli tu mewn i sir Humberside rhwng 1974 a 1996.

bawd|dim|200px|Lleoliad Swydd Efrog a Humber yn Lloegr

Disgwylid i Swydd Efrog a Humber (ynghyd â Gogledd-orllewin Lloegr) gynnal refferendwm ar sefydliad cynulliad rhanbarthol etholedig. Yn ddiweddar, yn Tachwedd 2004, gwrthododd rhanbarth Gogledd-ddwyrain Lloegr greu cynulliad rhanbarthol etholedig mewn refferendwm. Ar ôl hynny, cyhoeddodd y Dirprwy Brif Weinidog bryd hynny, John Prescott, na fyddai'n bwrw ymlaen â refferenda mewn rhanbarthau eraill. Lleolir Cynulliad Swydd Efrog a Humber, sydd yn gwango, yn Wakefield.

Whernside, yn Nyffrynnoedd Swydd Efrog, yw pwynt uchaf y rhanbarth (737m). Hornsea Mere, yn Nwyrain Swydd Efrog, yw'r llyn dŵr croyw mwyaf.

Yn 2011, roedd gan y rhanbarth boblogaeth o 5,283,733.

Mae'n cynnwys y siroedd seremonïol:

 De Swydd Efrog
 Dwyrain Swydd Efrog
 y rhan fwyaf o Ogledd Swydd Efrog (Mae rhan fach wedi'i gynnwys yng Ngogledd-ddwyrain Lloegr.)
 Gorllewin Swydd Efrog
 rhan fach o Swydd Lincoln  (Mae'r gweddill wedi'i gynnwys yn Nwyrain Canolbarth Lloegr.)

 Cyfeiriadau 

 Dolenni allanol 
  Swyddfa'r Llywodraeth ar gyfer Swydd Efrog a Humber 
  Cynulliad Rhanbarthol Swydd Efrog a Humber 

Categori:Rhanbarthau Lloegr